burgasdotpro/wikipedia huggingface dataset:
Technologická singularita

Technologická singularita je vo futurológii, kybernetike, modernej mytológii a vedecko-fantastickej literatúre označenie hypotetického stavu, keď sa, obvykle pomocou umelej inteligencie alebo pomocou prepojenia ľudského mozgu s počítačom, vytvoria entity s inteligenciou prevyšujúcou ľudskú, ktoré rapídne urýchlia technologický pokrok ďaleko za schopnosť ľudí zmysluplne sa na ňom zúčastňovať. 
Vernor Vinge zaviedol termín "singularita" ako analógiu k situácii, keď sa vo fyzike teoreticky modeluje singularita uprostred čiernej diery. V tejto situácii fyzikálny model prestáva platiť. Samotná singularita je od priameho pozorovania oddelená horizontom udalostí, spoza ktorého neprenikne do okolia nijaká informácia. Podobne model nášho sveta naráža na neprekonateľné ťažkosti, keď sa snaží odhadnúť budúcnosť, ktorá obsahuje entity inteligentnejšie ako človek.
Myšlienku "inteligenčnej explózie" ako prvý skúmal I. J. Good, ktorý došiel k názoru, že stroje prekonajúce ľudský intelekt by mali byť schopné rekurzívne vylepšovať svoje vlastné mentálne schopnosti, až ďaleko presiahnu schopnosti svojich tvorcov. Rýchlosť ich rastu síce nesmeruje "donekonečna" v konečnom čase (prísne vzaté nejde o singularitu v matematickom zmysle), ale exponenciálne rastie čoraz väčším tempom nad všetky medze. V osemdesiatych rokoch potom Vernor Vinge spopularizoval myšlienku "Singularity" v prednáškach, esejach a sci-fi. V ostatnej dobe viacerí výskumníci v oblasti umelej inteligencie a informatiky vyjadrili svoje obavy z potenciálneho nebezpečia, ktoré by v prípade realizácie takéhoto vývoja hrozili.
Niektorí futurológovia, ako napríklad Ray Kurzweil, ju považujú za súčasť dlhodobého trendu urýchľovania vývoja, ktorý generalizuje Moorov zákon na technológie omnoho staršie ako je integrovaný obvod. .
Peanova aritmetika

Peanova aritmetika je jeden z axiomatických systémov formálnej teórie aritmetiky. Je jednou z najdôležitejších súčastí matematickej logiky, slúži napríklad k dôkazu Gödelovych viet o neúplnosti. Rozširuje axiomatiku Robinsonovej aritmetiky o axiomatickú schému indukcie. Je pomenovaná po talianskom matematikovi Giuseppovi Peanovi.
Akcia (zníženie cien)

Akcia je časovo obmedzené zníženie cien alebo sezónny výpredaj.
Je to jeden zo spôsobom ako sa firma predávajúca tovar alebo služby môže zbaviť svojich zásob alebo ako môže prilákať zákazníkov do svojich predajní. 
Akcie v obchodoch obvykle majú za cieľ prilákať zákazníkov, ktorý si:
Rýdzosť

Rýdzosť je miera čistoty drahého kovu, najčastejšie zlata, striebra alebo platiny. Rýdzosť sa uvádza ako pomerný hmotnostný obsah drahého kovu v zliatine vyjadrený v tisícinách (), takže čistý kov má rýdzosť . Na výrobkoch z drahých kovov je rýdzosť trvalo označená vyrazenou puncovou značkou.
Zákonná rýdzosť.
Podľa puncového zákona sa ustanovuje číselník zákonnej rýdzosti nasledovne:
Karát (rýdzosť)

Karát (kt alebo ct) je staršie označenie miery rýdzosti zlata a platinových zliatin.
Rýdzosť jedného karátu znamená, že vzácny kov tvorí hmotnosti zliatiny. Preto 24-karátové zlato je rýdze zlato obsahujúce hmotnosti čistého zlata. Pretože 100% čistota je technicky nedosiahnuteľná, je pre obchodné účely povolené označovať ako 24-karátové zlato s čistotou viac ako 99,95%. Zvyčajne sa očakáva alebo býva deklarovaná (acclaimed) 99,99 % čistota pre 24-karátové čisté zlato (anglicky: fine gold, nemecky: Feingold). 23 karátové zlato obsahuje 95,83–99,95% (acclaimed 95,83%) zlata. Pre presnejšie určenie rýdzosti sa 1 karát ešte delil na 12 "grénov". 
Modernejšie označenie je pomocou tisícin hmotnosti. Napríklad dukáty razené v kremnickej mincovni mali rýdzosť 23 karátov a 9 grénov, čo zodpovedá rýdzosti 23/24 + 9/12/24 = 0,958333333... + 0,03125 = 0,9895833, čo je zaokrúhlené 990 tisícin hmotnosti (0,990). Kremnické dukáty sa vyznačovali stálou rýdzosťou zlata vyššou o jeden grén 0,003472... ako iné dukáty, ktoré mali 0,986 (nemecky Dukaten Gold).
Karáty sú súčasťou súčasného amerického právneho systému, kde majú byť uvádzané ako miera rýdzosti, aby nedošlo k nedorozumeniam alebo podvodom (maximálna povolená odchýlka 0,003 menej ako označená čistota). Treba dodať, že karát je mierou rýdzosti podľa hmotnosti. Pretože zvyčajne pridávané prímesi ako meď alebo striebro majú menšiu hustotu je objemové množstvo zlata menšie ako hmotnostné. 
Najčastejšie je možné stretnúť sa s nasledovnými rýdzosťami:
Antiglobalizácia

Antiglobalizácia je výraz, ktorý zvyčajne vyjadruje politický postoj ľudí a skupín, ktorí sú proti neoliberálnej globalizačnej politike.
Ráztoky (Liptovský Mikuláš)

Ráztoky je jedna z mestských častí mesta Liptovský Mikuláš. 
Polohopis.
V minulosti to bola samostatná obec, ktorá bola zatopená pri výstavbe vodného diela Liptovská Mara. Po pôvodných Ráztokách v súčasnosti ostali starý a nový cintorín. Na konci 90. rokov boli na ich území objavené zásoby termálnych vôd. Tie sa v súčasnosti využívajú na rekreačné účely v stredisku cestovného ruchu Aquapark Tatralandia. Katastrálne územie bývalej obce je dnes súčasťou mesta Liptovský Mikuláš a trvalo tu nežijú žiadni obyvatelia (r. 2009).
Izumo (provincia)

Provincia Izumo () bola stará japonská provincia, na ktorej území sa dnes nachádza východná časť prefektúry Šimane v regióne Čúgoku. Slovo "Izumo" je odvodené od mena bohyne Izanami. Bola matkou Japonska a bola pochovaná na hore Hiba, na hranici bývalých provincií Izumo and Hóki, neďaleko súčasnej Jasugi v prefektúre Šimane.
Bol to jeden zo starodávnych regiónov Japonska, v ktorom vznikala politická moc. Mocný klan z Izumo ("Idumo" je zastaraný prepis názvu) viedol nezávislú politiku, ale počas štvrtého storočia pred Kristom bol absorbovaný expanziou štátu Jamato, v ktorom prevzal rolu v sakrálnej oblasti. Až do dneška svätyňa Izumo predstavuje (ako aj Veľká svätyňa v Ise) jedno z najdôležitejších svätých miest šintoizmu: je zasvätené "kami", špeciálne Ókuninuši ("Ó-kuni-nuši-no-mikoto"), mýtickému potomstvu Susa-no-Ó a všetkým klanom z Izumo.
V období Sengoku stratila provincia na svojej dôležitosti. Bola dominantou klanu Mori pred bitkou pri Sekigahare a po Sekigahare sa stala nezávislým lénom s hradom v súčasnom Macue.
Hóki (provincia)

Provincia Hóki () bola stará japonská provincia, na území ktorej sa dnes nachádza západná časť prefektúry Tottori. Hóki susedila s provinciami Inaba, Mimasaka, Biččú, Bingo a Izumo.
Starobylé hlavné mesto sa nachádzalo v oblasti, kde je dnes Kurajoši a významné hradné mesto bolo v Jonago.
Kaliber

Kaliber môže byť:
Zákaz fajčenia

Zákaz fajčenia je verejné nariadenie obsahujúce právny zákaz, ktorý obmedzuje fajčenie na pracoviskách a verejných priestranstvách.
Hlavným dôvodom pre zákaz fajčenia je ochrana občanov a zamestnancov pred srdcovými chorobami, rakovinou, cievnymi chorobami a inými akútnymi chorobami spôsobenými pasívnym fajčením. V mnohých krajinách sveta je zákaz fajčenia v uzavretom priestore v rôznych formách súčasťou legislatívy, zákonodarcovia citujú vedecké dôkazy, ktoré ukazujú, že tabakový dym škodí fajčiarom, ale aj osobám vystaveným pasívnemu fajčeniu. Ďalším logickým dôvodom pre zákaz fajčenia je ochrana pred požiarom (napríklad v priestoroch s nebezpečenstvom výbuchu, alebo kde sa manipuluje s horľavými látkami), čistota (na miestach, kde sa pripravujú lieky), zníženie právnej zodpovednosti a redukcia odpadu.
Zákon pre nefajčiarske pracoviská je primárne zameraný na redukciu predčasných úmrtí, nemocí a chorôb spôsobenými pasívnym fajčením. Ďalej na redukciu výdavkov za liečbu ochorení spôsobených fajčením a zlepšenie produktivity práce. Ďalej na zachovanie súčasných pracovných miest a zamestnancov v danej oblasti.
Napríklad v americkom štáte Indiana si štátna agentúra pre ekonomický rozvoj stanovila na rok 2006 plán na zvýšenie ekonomického rastu, ktorý povzbudí mestá aby zaviedli miestne naradenie zakazujúce fajčenie na pracoviskách, čo povedie k nárastu počtu pracovných miest.
Najvyšší zdravotnícky predstaviteľ USA Richard Carmona chce presadiť zákaz fajčenia v dôsledku faktu, že fajčeniu sa v Spojených štátoch ročne pripisuje 440 000 úmrtí v dôsledku rôznych druhov rakoviny, pľúcnych chorôb a iných ochorení.
Grand tour

Grand Tour sú najvýznamnejšie tri etapové cyklistické preteky, v profesionálnej cyklistike:
Násilie voči ženám

Násilie voči ženám je kolektívne označenie násilných činov, ktoré sú primárne alebo výlučne zamerané proti ženám. Valné zhromaždenie OSN definuje násilie voči ženám, ako "„každý akt násilia založený na pohlaví, ktorého výsledkom bude, alebo je pravdepodobné, že bude, fyzická, sexuálna alebo psychická ujma či utrpenie žien, vrátane vyhrážok spáchaním týchto aktov, donútenia alebo bezdôvodného odňatia slobody, či už na verejnosti alebo v súkromnom živote“".
Deklarácia z roku 1993 poznamenala, že toto násilie môžu spáchať príslušníci obidvoch pohlaví, členovia rodiny a aj samotný štát. Vlády a organizácie celého sveta aktívne pracujú proti páchaniu násilia voči ženám cez množstvo rôznych programov. Rezolúcia OSN vyhlásila 25. november za Medzinárodný deň eliminácie páchania násilia voči ženám.
Kmeňová bunka

Kmeňové bunky sú primárne nediferencované bunky, ktoré majú schopnosť sa premeniť (diferenciácia) na iný, špecializovanejší druh buniek. Táto schopnosť umožňuje telu vytvoriť nové bunky a nahradiť tak špecializované tkanivá, ktorých bunky sa už deliť nedokážu. Možno ich rozdeliť na 2 veľké skupiny:
Kmeňové bunky sa môžu deliť bez obmedzenia počtu delení (pozri heslo Bunková smrť). Po delení dcérske bunky môžu ostať kmeňovými, alebo sa môžu príslušne diferencovať a špecializovať (obvykle jedna zostáva kmeňovou a jedna sa diferencuje, pričom rozhodujúci faktor je konštantnosť počtu kmeňových buniek).
Localhost

Localhost znamená v počítačovej terminológii odkaz na práve používaný počítač. Loopback (logická slučka) odkazuje na vyhradenú IP adresu 127.0.0.1 v protokole IPv4, alebo ::1 v protokole IPv6, ktorá môže byť použitá aplikáciami používajúcimi protokol TCP/IP a môžu túto slučku použiť pre komunikáciu samých so sebou, ak je to nutné.
Komunikácia s miestnym počítačom ako so vzdialeným je užitočná pre testovacie účely a tiež pre komunikáciu so službami (ako sú herné servery) umiestnenými na vlastnom stroji, napriek tomu, že sú očakávané ako vzdialené.
Služby spustiteľné na lokálnom serveri (localhost alebo 127.0.0.1 či ::1):
Preteky mieru 1987

Preteky mieru 1987 boli cyklistické preteky, ktoré sa konali od 8. mája do 23. mája 1987. Štart bol v Berlíne a cieľ vo Varšave. Preteky mali 14 etáp. Išlo o jubilejný 40. ročník týchto slávnych pretekov. Celková vzdialenosť dosahovala 1987 km a trasa viedla aj cez hlavné mesto Československa Prahu. Najlepším tímom sa stal výber NDR. Vo vrchárskej súťaži dominoval Uwe Ampler, ktorý vyhral Preteky mieru 24 rokov po tom, čo tu zvíťazil jeho otec Klaus Ampler.
Účastníci.
Celkovo sa na štart pretekov postavilo 156 cyklistov z 26 krajín. Prihlásené krajiny boli:
Olaf Ludwig

Olaf Ludwig (* 13. apríl 1960, Gera, Nemecko) je bývalý nemecký cestný cyklista, zvaný "„Eddy Merckx Východu“".
Ako východonemecký športovec žal úspechy v amatérskom pelotóne na Pretekoch mieru, kde vybojoval rekordných 38 etapových víťazstiev. Do profesionálnej cyklistiky prišiel v roku 1990 a aj tam získal niekoľko víťazstiev. Stal sa držiteľom zeleného trička na Tour de France 1990 a vyhral 3 etapy.
Ján Svorada

Ján Svorada (* 28. august 1968, Trenčín) je bývalý slovenský a po roku 1996 český cyklistický pretekár.
Uwe Ampler

Uwe Ampler (* 11. október 1964, Zerbst, Nemecko) bol východonemecký cyklista.
Olympijský víťaz z časovky družstiev v Soule 1988 a štvornásobný víťaz Pretekov mieru.
Charles Stross

Charles David George "Charlie" Stross (* 18. október 1964, Leeds) je spisovateľ žijúci v Edinburghu v Škótsku. Jeho práce siahajú od science fiction cez horor k fantasy.
Stross býva niekedy považovaný za príslušníka novej generácie britských sci-fi autorov, ktorí sa špecializujú na tzv. „hard“, teda technologickú science-fiction a space opery. Medzi jeho súčasníkov patria Alastair Reynolds, Ken MacLeod a Liz Williamsová. Okrem iných kyberpunkových a postkyberpunkových autorov jeho zdrojmi inšpirácie sú Vernor Vinge, Neal Stephenson, William Gibson, a Bruce Sterling.
Životopis.
Ako sám tvrdí, spisovateľom science-fiction sa chcel stať od svojich šiestich rokov. 
Svoju kariéru začal v sedemdesiatych a osemdesiatych rokoch publikovaním niekoľkých článkov ku hrám na hrdinov v časopise "White Dwarf". 
Jeho prvá publikovaná poviedka "The Boys" vyšla v "Interzone" v r. 1987. Prvý román "Singularity Sky" vydalo nakladateľstvo Ace Books v r. 2003 a bol nominovaný na cenu Hugo Award. Zbierka poviedok "" sa zjavila v r. 2002. V r. 2005 získal cenu Hugo za novelu "The Concrete Jungle". Román "Accelerando" vyhral v r. 2006 cenu Locus za najepší román, bol finalistom ceny Johna W. Campbella a bol v užšom výbere na cenu Hugo Award v kategórii za najlepší román. Román "Glasshouse" získal cenu Prometeus v r. 2007 a bol finalistom pre cenu Hugo. Najnovšie jeho novela Missile Gap získala cenu Locus za rok 2007 v kategórii najlepšia novela.
Okrem písania science-fiction pracoval ako autor technických manuálov, novinár na voľnej nohe, programátor a farmaceut. Vyštudoval farmáciu a informatiku.
V auguste 2004 debutoval animovaný film "Rogue Farm" natočený na motívy jeho rovnomennej poviedky z r. 2003.
Bibliografia.
Séria Eschaton.
„Post-singularitná space opera.“
Séria "Bob Howard - Laundry".
Táto séria kombinuje aspoekty science-fiction, hororu a špionážneho thrilleru.
Séria "Merchant Princes".
fantasy, oscilujúca medzi alternatívnou, modernou aj predindustriálnou Zemou. Prvé tri knihy kolektívne získali cenu Sidewise Award za alternatívnu históriu.
John W. Campbell

4
John Wood Campbell jr. pseudonymy "Don A. Stuart, Karl van Campen" a "Arthur McCann" (* 8. jún 1910, Newark, New Jersey, USA – † 11. júl 1971, Mountainside), bol americký spisovateľ sci-fi
Roku 1928 začal študovať na MIT chémiu a astronómiu, štúdium dokončil na Duke University v Severnej Karolíne. Na tejto univerzite sa aj oženil so svojou spolužiačkou Donou Stuart (z jej mena pochádza jeho najčastejšie používaný pseudonym).
Roku 1938 sa stal redaktorom časopisu "Astounding Stories" a v tejto úlohe najvýraznejšie ovplyvnil svetovú sci-fi literatúru. Od roku 1939 do 1943 vydával ešte časopis "Unknown", ktorý bol zameraný na fantasy.
Niekedy po roku 1955 sa začal postupne orientovať smerom k scientologickej cirkvi.
Ľubomír Závodný

Ľubomír Závodný (* 12. júl 1959, Nitra, Slovensko) je slovenský architekt.
Postkyberpunk

Postkyberpunk (angl. "Postcyberpunk") je subžáner science fiction, ktorý sa podľa niektorých kritikov vyvinul z klasického kyberpunku. Rovnako ako jeho predchodca, aj postkyberpunk sa sústreďuje na technologický vývoj spoločnosti blízkej budúcnosti, obyčajne skúmaním sociálnych efektov všadeprítomnej informatickej datasféry, genetického inžinierstva, modifikácie ľudského tela a trvalý dopad neustávajúcich technologických zmien. Na rozdiel od "klasického" kyberpunku však v dielach tohto žánru vystupujú postavy, ktoré sa snažia aktívne zlepšiť sociálnu realitu, prípadne aspoň ochraňovať status quo pred ďalším zhoršením.
História.
Termín "postkyberpunk" bol po prvý raz použitý okolo r. 1991 na opísanie románu "Snow Crash" (česky "Sníh") Neala Stephensona. Lawrence Person vo svojom článku "Notes Towards a Postcyberpunk Manifesto" prišiel s myšlienkou, že postkyberpunk by sa mal vnímať ako evolúcia kyberpunkového žánru v science fiction, populárneho v sedemdesiatych a osemdesiatych rokoch a charaketrizovaného filmami ako "Blade Runner" či knihami ako "Neuromancer" Williama Gibsona.
Podobne ako jeho predchodca, kyberpunk popisuje skôr realistickú blízku budúcnosť než vzdialené budúcnosti space opery. Dôraz sa kladie na vplyv pozemskej techniky na spoločnosť, nie na kozmické cesty. Podľa Persona sa postkyberpunk od kyberpunku líši v nasledujúcich bodoch:
Iná charakterizácia:
Postkyberpunk sa pravdepodobne zjavil preto, lebo autori SF, a aj populácia všeobecne, začali používať počítače, Internet a PDA s pozitívnymi výsledkami, bez toho, aby došlo k sociálnej fragmentácii tejto "digitálnej revolúcie", ako sa mnohí obávali v sedemdesiatych a osemdesiatych rokoch. 
Hoci sa termín postkyberpunk hojne používa, nie všetci čitatelia a kritici sa zhodujú v jeho význame.
Miroslav Ploščica

Doc. RNDr. Miroslav Ploščica, CSc. (* 1962, Spišská Stará Ves) je slovenský matematik, vysokoškolský učiteľ, hráč bridžu, lúštiteľ hádaniek a krížoviek.
Vyštudoval Prírodovedeckú fakultu UPJŠ v Košiciach, pracoval v Matematickom ústave SAV, detašované pracovisko Košice, v súčasnosti pracuje na Ústave matematických vied UPJŠ. Ťažiskom jeho vedeckej práce je výskum v oblasti usporiadaných algebraických štruktúr.
Je viacnásobným majstrom Slovenska v súťaži družstiev a majster Otvorených majstrovstiev Slovenska v súťaži párov za rok 2006 v bridži. Je všestranným riešiteľom krížoviek, hádaniek a logických úloh. Je niekoľkonásobným reprezentantom Slovenska na Majstrovstvách sveta v riešení logických úloh a 6-násobný majster Slovenska v riešení krížoviek a 13-násobný majster Slovenska v riešení hádaniek a ako člen družstva Gorali 6-násobný majster Slovenska v kombinovanom riešení krížoviek a hádaniek družstiev.
Je členom Košického bridžového klubu, člen klubu hádankárov a krížovkárov Gorali, Stará Ľubovňa.
Randy Carlyle

Randy Carlyle, celým menom Randolph Robert Carlyle (* 19. apríl 1956, Sudbury, Ontário, Kanada) je bývalý kanadský hokejista a v súčasnosti tréner hokejového klubu Anaheim Ducks. Carlyle pôsobil ako obranca v NHL v rokoch 1976 až 1992. 
Bol draftovaný v roku 1976 klubom Toronto Maple Leafs. V roku 1980 vyhral James Norris Trophy pre najlepšieho obrancu ligy. Spolu odohral 17 sezón za kluby Toronto Maple Leafs, Pittsburgh Penguins a Winnipeg Jets, 1055 zápasov v ktorých získal 647 bodov. Bol známy ako obávaný tvrdý obranca, štyrikrát sa zúčastnil zápasov All-Star. Na konci svojej kariéry v roku 1993 sa rozhodol zostať v klube Winnipeg Jets, v sezóne 1995-96 sa stal asistentom trénera. 
Šesť sezón pôsobil na lavičke klubu Manitoba Moose, počas ktorých získal v sezóne 1998-99 ocenenie Generálny manažér roku v IHL. Od 1. augusta 2005 je trénerom klubu Anaheim Ducks. S klubom Ducks získal v roku 2007 Stanleyho pohár.
Status quo

Status quo je obrat pochádzajúci z latinčiny a znamená súčasný stav. Používa sa najmä v diplomacii, v prípade, kedy sa prímerie alebo ukončenie bojov spája s tým, že obe strany sa zaväzujú dodržiavať status quo - tj. "Čo kto má, to mu zostáva." Inou možnosťou je "status quo ante (bellum)", kedy sa všetko vracia do stavu pred vojnou.
Status quo ante bellum

Výraz status quo ante bellum (resp. skrátene "status quo ante") pochádza z latinčiny a znamená: "stav ako pred konfliktom". Znamená to, že žiadna zo strán nezískava ani nestráca svoje teritórium, ani žiadne ekonomické, alebo politické práva.
Zachovávanie "statu quo" je jedným zo základných znakov konzervatívnej politiky. Po vojne je možné určiť nové hranice podľa stavu, aký vznikol počas vojny, ale rovnako je možné dohodnúť sa na tom, že sa hranice vrátia do stavu pred vojnou. Taký stav sa označuje ako "Status quo ante (bellum)"
Ocean Colour Scene

Ocean Colour Scene je anglická rocková skupina sformovaná z kapiel "The Boys" a "Fanatics" v Birminghame. V marci 1992 vyšiel ich rovnomenný album "Ocean Colour Scene". 
Diskografia.
Štúdiové albumy:
Pilot

Pilot (iné názvy: letecký pilot, letec) je osoba riadiaca alebo majúca povolenie na riadenie lietadla, prípadne aj kozmickej lode, alebo len veliteľ lietadla. Podrobnejšie o definícii pozri nižšie.
Ukážky definícií.
Nasledujú ukážky definícií pilota z literatúry:
Charakteristika.
Civilní piloti lietajú pre rekreačné účely, alebo profesionálne pre aerolínie a iné letecké spoločnosti. Piloti, ktorí chcú lietať pre aerolínie na to musia mať kvalifikáciu. Piloti začlenení do posádky majú pozíciu kapitána (alebo veliteľa), prvého dôstojníka, druhého dôstojníka a môžu aj získať kvalifikáciu a lietať ako letoví inžinieri.
Vojenskí piloti sú trénovaní na letecké súboje, útoky na pozemné ciele, nebojové operácie, podporné operácie a v niektorých prípadoch aj na záchranné operácie.
Niektorí vojenskí piloti sú súčasne aj civilnými pilotmi, hoci certifikáty a licencie v civilnom a vo vojenskom letectve nemajú rovnaké predpisy. V niektorých krajinách má veľa, či dokonca väčšina, pilotov civilných letov vojenskú minulosť. No vo väčšine krajín zamestnávajú aerolínie civilných pilotov, i keď sú ich zamestnancami aj bývalí vojenskí piloti.
V prípade pilotovaných vesmírnych letov je pilotom osoba, ktorá priamo riadi vesmírne plavidlo (raketoplán, raketu) a nachádza sa v ňom. Veliteľ daného plavidla nesie za plavidlo priamu zodpovednosť.
K 31. decembru 2005 bolo v Spojených štátoch podľa odhadov Federálneho leteckého úradu ("Federal Aviation Administration") 609 737 aktívnych pilotov s licenciou. Z tohto počtu bolo 6 percent (36 584) žien. V štáte Aljaška je najväčší počet pilotov na obyvateľa, 1:78; z celkového počtu 663 661 obyvateľov je 8 550 pilotov.
Iki (provincia)

Provincia Iki () bola stará japonská provincia, ktorá sa rozkladala na ostrove Iki. Tiež bola známa ako Išú (壱州).
Iki bola známa v stredoveku pod menami Ičiki-no-kuni (一支国) a Itai-no-kuni (一大国). Sanguo Zhi zaznamenal, že okolo tritisíc rodín založilo na ostrove Iki kráľovstvo Itai. 
Provincia existovala až do zrušenia feudálnych panstiev v roku 1872 Cisárom Meidžim. Provincia Iki bola spojená s inými bývalými provinciami do prefektúry Nagasaki.
Kotúč

Kotúč je teleso kruhového tvaru (alebo v priereze kruhového tvaru).
Puzdro (obal)

Puzdro je ochranný obal na predmetoch chrániaci ich pred vonkajšími vplyvom. Puzdro môže byť:
Synchronizácia

Synchronizácia je uvedenie do súladu, do spoločného rytmu.
Ilia Valerievič Kovaľčuk

 
 
 
 
 
 
 
Ilia Valerievič Kovaľčuk (; * 15. apríl 1983, Tver, Rusko) je ruský hokejový útočník, v súčasnosti hráč klubu KHL Spartak Moskva.
Klubová kariéra.
Kovaľčuk začínal hokejovú kariéru v klube HC Spartak Moskva v Ruskej hokejovej superlige. V roku 2001 bol draftovaný, ako jednotku draftu si ho vybral klub Atlanta Thrashers. Kovaľčuk sa stal prvým Rusom, ktorý bol draftovaný z prvého miesta. V klube nosil číslo 17 ako poctu útočníkovi Valerijovi Charlamovovi, sovietskej hokejovej hviezde 70. rokov 20. storočia. Na medzinárodnej scéne nosí číslo 71, pretože číslo 17 bolo vyradené z používania.
Vo svojej prvej sezóne 2001-02 strelil v 65 zápasoch 29 gólov, no v boji o Calderov pohár pre najlepšieho nováčika ligy skončil druhý za Danym Heatleym. V sezóne 2003/04 strelil 41 gólov, spolu s Jaromom Iginlom a Rickom Nashom sa stal najlepším strelcom NHL. Počas lockoutu v sezóne 2004/05 hral v Rusku za tím Ak Bars Kazaň. Doposiaľ bodovo najproduktívnejšiu sezónu mal v ročníku 2005/06, keď získal 98 bodov za 52 gólov a 46 asistencií a to znamenalo že sa stal V Atlante Thereshers bodovo aj gólovo najproduktívnejším hráčom v histórii klubu. Ale v sezóne 2006/07 získal bývalý spoluhráč Kovaľčuka Marián Hossa sto bodov a odsunul ho na druhé miesto produktivity tímu. Na konci sezóny 2007/08 odišiel z klubu Marián Hossa a Kovaľčuk sa stal jednoznačne najlepším hráčom v klube. V sezóne 2008/09 nepostúpil s Atlantou do play-off, ale stal sa bodovo najlepším hráčom klubu. 
Tesne po začiatku sezóny 2009/10 dosiahol svoj gól číslo 300 v NHL. Bolo to 8. októbra 2009 v zápase proti St. Louis Blues. Bol streleckým lídrom v celej súťaži až do momentu, kedy si zlomil nohu po zblokovaní súperovej strely 24. októbra 2009.
Po viacerých rokovaniach o predĺžení zmluvy s Atlantou došlo 4. februára 2010 k hráčskej výmene s klubom New Jersey Devils. Kovaľčuk (a jeho spoluhráč Salmela) sa stal novým hráčom Devils, výmenou za obrancu Oduyu, útočníkov Bergforsa a Cormiera a právom výberu v prvom kole draftu 2010..V marci 2012 dal už svoj gól číslo 400.
Po konci sezóny 2012/2013 končí svoju kariéru v NHL. Vracia sa späť za rodinou do Ruska a v sezóne 2013/2014 bude obliekať dres SKA PETROHRAD
Reprezentácia.
Zúčastnil sa na troch olympijských hrách v rokoch 2002, 2006, 2010 a šiestich majstrovstiev sveta v rokoch 2003, 2005, 2007, 2008, 2009 a 2010. Hneď na prvých olympijských hrách získal s Ruskom bronzovú medailu, ktorú získal taktiež na majstrovstvách sveta v rokoch 2005 a 2007. Na MS 2008 bol členom ruského mužstva, ktoré získalo zlatú medailu, vo finálovom zápase proti Kanade strelil vyrovnávajúci i víťazný gól (v predĺžení). Boli to jeho jediné dva góly na majstrovstvách. Na majstrovstvách sveta v roku 2009 dokázal s Ruskom obhájiť zlaté medaily, keď vo finále vyhralo Rusko znovu nad Kanadou 2 : 1. Vo finále nedal ani jediný gól ale aj tak sa stal najužitočnejším hráčom na šampionáte. V roku 2010, na šampionáte v Nemecku, Rusko po prehre s Českom 1 : 2 získalo striebro. Na týchto MS dvakrát skóroval a deväťkrát prihrával na gól, čím sa stal najproduktívnejším hráčom turnaja.
Neris

Neris (, , , ) je rieka, ktorá preteká Litvou a Bieloruskom rýchlosťou /sek. Pramení v Bielorusku severovýchodne od dediny Veľké Pole () neďaleko od Minska a pri Kaunase vlieva sa do Nemunasu a ten do Kurónskeho zálivu v Baltskom mori. Na územie Litvy Neris vstupuje severozápadne od dediny Žarneli (). Preteká cez Národný park Dzukii.
Celková dĺžka Nerisu je , z toho na území Litvy a v Bielorusku. Je to druhá najväčšia rieka krajiny. Na hornom toku je široký 1, smerom k ústiu sa však zužuje a pri ústí dosahuje rozmer 0,2. Takmer na celom jeho území vytvára meandre.
Rozloha povodia Nerisu je . Na území Litvy je to a v Bielorusku.
Využitie.
Neris je čiastočne splavný v jednotlivých jeho úsekoch. Nad mestom Vilejka bola vybudovaná priehrada, ktorá slúži na zásobovanie Minska vodou. Na rieke je mnoho ostrovov a vyše 40 kanálov s celkovou dĺžou . Neris je veľmi obľúbený aj medzi rybármi, pretože sa tu vyskytuje šťuka, ostriež, pleskáč, lieň, karas a tiež vzácne druhy z rodu zubáč, mihuľa, pstruh, sumec a úhor.
Vodný režim.
Zdroj vody je zmiešaný. Horný tok rieky zamŕza začiatkom decembra, stredný a dolný tok v januári. V marci na tejto rieke bývajú záplavy. Priemerná letná teplota vody je 18 °C – 20 °C. Najvyššia teplota bola zaznamenaná v roku 1956 – 27,9 °C.
Dejiny.
V dejinách krajiny má rieka Neris veľký význam. Spája dve hlavné mestá – Vilnius a Kernavė. V okolí jej brehov sa dodnes zachovalo mnoho pahorkov, hájov a mytologických kameňov a pohanských hrobov. V roku 1857 sa gróf Konstantin Tiškievič vydal na veľkú cestu po litovskom kniežatstve, aby premeral a opísal Neris z pohľadu geografa, historika a etnografa. Všetky tieto poznatky sú zaznamenané v jeho knihe "Neris a jej brehy".
Etymologický pôvod slova Neris.
Názov rieky pochádza z litovského slova "nerti", čo zanemná "potopiť" alebo "plávať dole". V minulosti mala rieka mnoho iných podobných názvov. Neris je však prvotný názov tejto rieky. Názov Vilija, ako ho niektorý zvyknú nazývať je slovanizmus, ktorý sa vytvoril zo slova "Velija", čo zanemná "veľký".
Etymologicky, je názov Neris buď odvodený z názvov riek ("Narotis", "Narasa") a jazier ("Narutis") v Litve, ("Narus") v Rusku pri Moskve a mnoho iných názvov riečných tokov, nachádzajúcich sa v regióne Pobaltia. Práve tieto názvy totiž korešpondujú s litovským slovom "narus" (hlboký) a "nerti" (potopiť). Ďalšie etymologické rozbory nie sú dosiaľ vyjasnené. Tvrdí sa, že koreň slova, po ktorom je rieka pomenovaná má indoeurópsky pôvod.
Neris v kultúre litovského národa.
Litovci pokladajú rieku Neris za "matku svojich riek".
Semipermanentnosť

Semipermanentnosť (lat.) je takmer permanentnosť, polovičná permanentnosť.
Volatilita

Volatilita alebo volatilnosť (z angl. volatility = prchavosť/nestálosť) je v ekonómii a štatistike kolísavosť, nestálosť, menlivosť hodnôt časového radu (najčastejšie cien, sadzieb a podobne), pozri volatilita (štatistika) a volatilita (financie)
Volatilnosť môže byť:
Internacionála (pieseň)

Internacionála je hymnická pieseň. Stala sa hymnou medzinárodného socializmu a bola preložená do väčšiny jazykov. Nespievajú ju iba komunisti, ale aj socialisti a sociálni demokrati. Bola tiež zjednocujúcou piesňou študentov počas protestov na Námestí nebeského pokoja v Pekingu v roku 1989.
Suita

Suita môže byť:
Miroslava Federerová

Miroslava „Mirka“ Federerová (rodným menom Miroslava Vavrincová ; * 1. apríl 1978, Bojnice) je bývalá švajčiarska profesionálna tenistka slovenského pôvodu. 
Jej rodičia emigrovali do Švajčiarska, keď mala dva roky. Tenis začala hrať po odporúčaní Martiny Navrátilovej v roku 1987. 
Od roku 2000 bola priateľkou Rogera Federera, s ktorým sa zoznámila na olympiáde v Sydney, kde obaja reprezentovali Švajčiarsko. Kariéru ukončila v roku 2002 kvôli zraneniu päty, odvtedy pôsobí ako Federerova manažérka. 11. apríla 2009 sa stala jeho manželkou. 23. júla 2009 sa jej narodili dvojičky Charlene Riva a Myla Rose. 6. mája 2014 sa im opäť narodili dvojičky, tentokrát chlapci Leo a Lenny.
Bodka (interpunkčné znamienko)

Bodka (.) je interpunkčné znamienko. V slovenčine sa píše:
Ak by mali nasledovať 2 bodky bezprostredne za sebou podľa rôznych pravidiel (napr. jedna bodka za skratkou a druhá na konci vety), píše sa len 1 bodka.
Výkričník

Výkričník (!) je interpunkčné znamienko, ktoré sa zvyčajne používa po citoslovci alebo po výkriku, ktorý poukazuje na silné pocity alebo vysokú hlasitosť - krik, alebo zdôrazňuje a často označuje koniec vety, napríklad: "„Pozri sa!“".
Ďalšie využitia výkričníku:
Otáznik

Otáznik (?) je interpunkčné znamienko. V slovenčine sa píše:
Otáznik má v systéme Unicode kód codice_1.
Čiarka (interpunkčné znamienko)

Čiarka (staršie alebo zriedkavo: koma), t. j. , je interpunkčné znamienko. Má tri základné funkcie:
Apostrof

Apostrof alebo odsuvník (’) je interpunkčné znamienko v jazykoch, ktoré používajú latinku, alebo niektorých ďalších jazykoch. Názov apostrof (v slov. aj odsuvník) pochádza od gréckeho ἡ ἀπόστροφος [προσῳδία] (on apóstrophos [prosōidía], „[Prízvuk] 'odvrátenie', alebo vynechanie“). Pomerne často využívaný v piesňach a básňach, mimo lingvistiky sa môže používať pri označovaní dĺžky (napr. stôp, palcov) alebo uhlových minút, a pre rôzne iné matematické účely. V slovenskom jazyku má apostrof 3 funkcie:
V odbornej literatúre sa apostrof niekedy používa aj ako diakritické znamienko na označenie palatalizovanej spoluhlásky, napríklad s’, t’, alebo na označenie prízvuku (apostrof stojí pred prízvučnou slabikou), napríklad ’sloboda. Palatalizácia znamená zmäkčovanie alebo mäkčenie, je to spôsob obmeny výslovnosti hlások, ktoré sa vyslovia chrbtom jazyka zdvihnutým ku tvrdému podnebiu (lat. palatum durum = tvrdé podnebie). Pri prepise výslovnosti sa v Medzinárodnej fonetickej abecede označuje horným indexom [ʲ] za príslušným symbolom, napr. [tʲ].
Apostrof sa používa ešte v ďalších iných jazykoch ako vo francúzštine, latinčine alebo najmä angličtine, kde sa používa aj na označenie vlastníctva (napr. Peter’s dog – Petrov pes); pri transliterácii; tvorby plurálu; vynechania znakov; alebo pri niektorých neanglických výrazoch. Hojne sa používa aj v typografii kde môže mať funkciu aj jednoduchých úvodzoviek.
Apostrof má v systéme Unicode kód codice_1.
Pasívne fajčenie

Pasívne fajčenie (iné názvy: sekundárne fajčenie, nedobrovoľné fajčenie, nepriame fajčenie, vystavenie tabakovému dymu (v prostredí), vystavenie TDP, vystavenie environmentálnemu tabakovému dymu, vystavenie tabakovému dymu v životnom prostredí, vystavenie sekundárnemu dymu) je vdychovanie dymu jednej osoby fajčiacej tabakové výrobky (či fajčiarových splodín) inou osobou/inými osobami. 
Súčasné vedecké dôkazy ukazujú, že pasívne vystavenie tabakovému dymu spôsobuje smrť, choroby a chronické postihnutia vedúce ku zdravotnému postihnutiu.
Pasívne fajčenie je jedným z kľúčových problémov, ktoré vedie k zákazu fajčenia na pracoviskách a verejne prístupných vnútorných priestoroch, vrátane budovania nefajčiarskych reštaurácií.
Lomka

Lomka (nesprávne "lomítko, lomeno") je interpunkčné znamienko (/). 
Píše sa:
Lomka sa používa aj ako diakritické znamienko, ktorým je prekrížené písmeno, napríklad písmeno v nórskej alebo dánskej abecede.
Pri lomke — sa vo východiskových textoch používa lomka medzi spojkami a, alebo, čo sa ukazuje ako problematické. Všimnime si niektoré príklady: Vyvinúť a/alebo podľa potreby posilniť v spolupráci s príslušnými orgánmi..., ako aj združeniami/sieťami miestnych orgánov globálnu a ľahko dostupnú informačnú sieť.
V tomto príklade je písanie lomky namieste medzi slovami združenie, sieť, teda vo výraze združeniami/sieťami. Ten sa dá jednoducho rozpísať bez lomky a transformovať napríklad takto: ...posilniť v spolupráci s príslušnými orgánmi, ako aj združeniami a sieťami (resp. združeniami alebo sieťami). Výraz združeniami/sieťami vyhovuje pravidlu o tom, že lomka sa píše v odborných textoch medzi variantnými výrazmi (pozri Pravidlá slovenského pravopisu, s. 126 bod l).
Za sporné však pokladáme písanie lomky v citovanom príklade medzi spojkami a, alebo. Všimnime si ešte ďalšie príklady: Podporovať súkromný sektor tak, aby sa zlepšili a/alebo vytvorili finančné toky. — Posilňovať a/alebo rozvíjať globálne systémy včasnej výstrahy, aby obyvateľstvo bolo pripravené... — ...miestne orgány a/alebo občianske organizácie uviesť do činnosti... — ...ustanoviť a/alebo posilniť mechanizmus spolupráce... — ...ustanoviť a/alebo posilniť partnerstvo s medzinárodnými združeniami.
Lomka má v systéme Unicode kód codice_1.
Spojovník

Spojovník (‐) (zriedkavo: divis, tiré) je interpunkčné znamienko. Spája tesne viazané slová, na konci riadka sa používa pri delení slov. Píše sa zásadne bez medzier. Nemal by byť zamieňaný s pomlčkou (–), ktorá je dlhšia, má odlišnú funkciu a v slovenčine sa píše s medzerami.
Spojovník má v systéme Unicode kód codice_1 (HTML codice_2 resp. codice_3). Bežne sa však ako spojovník používa aj ASCII znak spojovník/mínus codice_4 ("-"), ktorý je zadateľný priamo z klávesnice.
Príklady.
Vybrané príklady použitia spojovníka v slovenčine:
Pre podrobný zoznam pozri PSP.
Humphrey Bogart

Humphrey DeForest Bogart (* 25. december 1899, New York, USA – † 14. január 1957, San Francisco, Kalifornia, USA) bol významný americký filmový a divadelný herec.
Život.
Narodil sa v rodine doktora Belmont DeForesta Bogarta a maliarky Maude Humphreyovej ako najstarší z troch detí. Rodičia poslali Bogarta do súkromných škôl a dúfali, že pôjde študovať na Yale. V roku 1918 bol ale vylúčený z prestížnej univerzitnej prípravky Phillips Academy. Do konca prvej svetovej vojny slúžil v námorníctve. Potom začal hrať divadlo na Broadway a dostával menšie role vo filme. Zlom prišiel v roku 1936, keď dostal rolu gangstra vo filme "The Petrified Forest". Nasledovalo mnoho snímkov, medzi ktorými sú najvýznamnejšie filmy režírované Johnom Hustonom. Spolupráca s týmto režisérom priniesla Bogartovi v roku 1951 jeho jediného Oscara za film "Africká kráľovná". Kultovým sa stal jeho film "Casablanca", v ktorom stvárnil cynického antihrdinu, schopného vykonať správny čin v pravú chvíľu. 
Bogart bol štyrikrát ženatý, ale až posledné manželstvo s herečkou Lauren Bacall, ktorú spoznal pri nakrúcaní filmu "To Have and Have Not", bolo šťastné. Zomrel v roku 1957 na rakovinu pažeráka.
Harry Potter a Fénixov rád (film)

Harry Potter a Fénixov rád je v poradí piaty film o Harrym Potterovi nakrútený v roku 2007 na motívy rovnomennej knihy. V hlavných úlohách hral Daniel Radcliffe ako Harry Potter, Rupert Grint ako Ron Weasley a Emma Watsonová ako Hermiona Grangerová.
Dej.
Harry sa vracia do Rokfortu, aby začal piaty ročník štúdia. Zistí, že väčšina čarodejníckej komunity si myslí, že jeho príbeh o stretnutí s Lordom Voldemortom je len lož a pochybujú o jeho čestnosti. A čo je ešte horšie, Minister Mágie, Cornelius Fudge, vymenoval novú učiteľku Obrany proti čiernej mágii, pokryteckú profesorku Dolores Umbridgeovú. Jej "Ministerstvom schválené" kurzy obrannej mágie však mladých čarodejníkov neučia nič o boji so skutočnými Temnými silami, ktoré ich ohrozujú. Takže na podnet svojich priateľov Hermiony a Rona vezme Harry veci do vlastných rúk. Tajne sa stretne s malou skupinou študentov, ktorí si dajú meno Dumbledorova armáda. Harry ich začne učiť, ako sa majú brániť proti Čiernej mágii a pripravuje odvážnych mladých čarodejníkov na mimoriadne náročný a nebezpečný súboj...
Harry Houdini

Harry Houdini (* 24. marec 1874, Budapešť, Rakúsko-Uhorsko – † 31. október 1926), jeho pravé meno bolo Ehrich Weisz (po tom ako imigroval do USA si ho zmenil na Erich Weiss), bol maďarsko-americký kúzelník, hadí muž (považovaný za najlepšieho), kaskadér, skeptik a vyšetrovateľ duchovna, filmový producent, herec a amatérsky letec.
Ján Gbúr

Prof. PhDr. Ján Gbúr, CSc. (* 18. január 1953 v Brezove) je slovenský literárny vedec a literárny historik. Venuje sa predovšetkým slovenskej literatúre 19. storočia. V roku 2003 sa stal profesorom literárnej vedy na Filozofickej fakulte Prešovskej univerzity, od roku 2007 je dekanom Filozofickej fakulty Univerzity Pavla Jozefa Šafárika v Košiciach.
Únia za ľudové hnutie

Únia za ľudové hnutie (iné preklady: Zväz za ľudové hnutie, Únia/zväz pre ľudové hnutie; fr. "Union pour un mouvement populaire"), sktrátene UMP, je francúzska pravicová strana. Strana vznikla v roku 2002 pri prezidentských voľbách pod názvom "Union pour la majorité présidentielle" (Únia za prezidentskú väčšinu) ako pokus o zjednotenie gaullistickej, liberálnej a kresťanskodemokratickej pravice.
Na popud bývalého predsedu UMP Nicolasa Sarkozyho bol 7. júla zrušený post predsedu a nahradený tzv. kolegiálnym vedením v zložení Patrick Devedjian, Jean-Pierre Raffarin, Jean-Claude Gaudin a Pierre Méhaignerie.
UMP je členom Európskej ľudovej strany a Kresťanskodemokratickej internacionály.
UMP

UMP môže byť:
Čiarka

Čiarka môže byť:
Bodka

Bodka môže byť:
Zátvorka

Zátvorka môže byť:
Alexander Korda

Alexander Korda môže byť:
Bohnice

Bohnice sú mestská štvrť a katastrálne územie Prahy s rozlohou , rozkladajúce sa na severe Prahy na pravom brehu Vltavy. Zmienka o nich je v listine z roku 1158. V roku 1870 tu bola postavená prvá česká továreň na dynamit. V roku 1900 boli Bohnice (Bojmice) s 679 obyvateľmi a blázincom obcou okresu Karlín. Psychiatrická liečebňa tu bola postavená v rokoch 1906–1911. V roku 1922, kedy sa Bohnice stali súčasťou Prahy VIII, mali 3179 obyvateľov (bez pacientov liečebne). V roku 1949 bolo katastrálne územie Bohnice pričlenené k správnemu obvodu Praha 8 (spoločne s Kobylismi, Střížkovom a časťami Libne, Karlína a Troje). V roku 1960 zostalo katastrálne územie Bohnice súčasťou Prahy 8 a v roku 1990 sa stalo súčasťou mestskej časti Praha 8.
Malá Fermatova veta

Malá Fermatova veta je matematická veta, ktorá tvrdí, že pre každé prvočíslo "p" a každé celé číslo "a" také, že " a" a " p" sú nesúdeliteľné:
Veta je nazvaná podľa francúzskeho matematika Pierra de Fermata. Zovšeobecnením malej Fermatovej vety je Eulerova veta.
Stav (informatika)

Stav je súhrn všetkých informácií, ktoré charakterizujú systém.
Stav podľa G. Klausa.
Stav je súhrn vnútorných parametrov nejakého systému S daných v určitom okamihu, pričom n-ticu hodnôt p = a, p = b atď. možno chápať aj ako vektor, ktorého 1 2 zložkami sú parametre.
Pri analýze kybernetických systémov nás zaujímajú predovšetkým dve triedy stavov, a to trieda stabilných stavov (pozri: stabilita) a trieda nestabilných stavov (pozri: nestabilita).
Rajka

Rajka môže byť:
Fermatova veta

Fermatova veta môže byť:
Tri bodky

Tri bodky (…) sú interpunkčné znamienko. Používajú sa v texte na označenie elipsy (výpustky). Namiesto tohto symbolu je možné zapísať tri za sebou idúce bodky (...). Ak sú tri bodky na konci vety, tak sa za nimi už ďalšia bodka nepíše – je to výnimka z pravidla o bodke konci vety.
Symbol troch bodiek má v systéme Unicode kód codice_1 (HTML codice_2).
Pomlčka

Pomlčka (–) je interpunkčné znamienko. Oddeľuje časti prejavu, naznačuje odmlku v reči, vyznačuje rozsah. V slovenských textoch sa píše spravidla oddelená medzerami z oboch strán. Nemala by byť zamieňaná so spojovníkom (-), ktorý je kratší, má odlišnú funkciu a píše sa bez medzier.
Pomlčka má v systéme Unicode kód codice_1 (HTML codice_2).
Príklady.
Vybrané príklady použitia pomlčky v slovenčine:
Pre podrobný zoznam pozri PSP.
Vkladanie na počítači.
Na vloženie je možné použiť aj vhodný nástroj systému ("Mapa znakov", "Character Map" a pod.) alebo ponuku programu ("Vložiť/Symbol", "Insert/Symbol" a pod.) na vkladanie špeciálnych znakov.
Braník

Braník (niekedy nepresne aj Bráník) je mestská štvrť a katastrálne územie Prahy, ktoré je súčasťou mestskej časti Praha 4. Štvrť sa nachádza v južnej časti mesta na pravom brehu Vltavy. Rozkladá sa na nej väčšia časť sídliska Novodvorská.
Poštová ulica (Bratislava)

Poštová ulica je ulica na okraji historického centra Bratislavy, križujúca Obchodnú ulicu. Prechádza od podchodu na Hodžovom námestí po Námestie SNP.
Obchodná ulica rozdeľuje Poštovú na dve časti, pričom obe sú vydláždené a priamo v dlažbe sú zabudované svietidlá, podobne ako na Obchodnej. Horná časť ulice je tvorená dvomi alejami stromov, po jednej strane sa nachádza hotel Crowne Plaza, po druhej strane kníhkupectvo Panta Rhei. Pribudol tu ďalší štvorhviezdičkový hotel. V hornej časti ulice dominuje niekoľko sôch a fontána.
Dolná časť ulice má charakter nákupnej ulice, po celej dĺžke sa nachádzajú obchodné prevádzky rôzneho druhu.
Břevnov

Břevnov je mestská štvrť a katastrálne územie Prahy, ktoré takmer celé patrí k mestskej časti Praha 6, ale nepatrnou časťou zasahuje aj do mestskej časti Praha 5. V rokoch 1907–1921 to bolo mesto.
Na území Břevnova pramení potok Brusnice. V súčasnosti je v Břevnove evidovaných 148 ulíc. 47,2 % obyvateľov je mužov, 52,8 % žien. 89,5 % obyvateľov je starších ako 15 rokov.
Dejiny.
Prvá zmienka o Břevnove pochádza už z 10. storočia. Najvýznamnejšou historickou budovou a centrom vzdelanosti je Břevnovský kláštor. Na mesto bol Břevnov povýšený 27. apríla 1907 Františkom Jozefom I., no už v roku 1921, sa stal súčasťou hlavného mesta.
Bubeneč

Bubeneč (nemecky "Bubentsch", predtým česky "Přední Ovenec") je mestská štvrť Prahy a katastrálne územie na ľavom brehu Vltavy. Do katastra Bubenča patrí celý Císařský ostrov, park Královská obora (Stromovka) a areál Pražského výstaviska. Väčšina Bubenča (52%) je súčasťou obvodu a mestskej časti Praha 7, ale väčšina zastavanej plochy patrí do obvodu a mestskej časti Praha 6. Súčasťou Prahy 6 je časť Vítězného náměstí s blokovou zástavbo typickou pre začiatok 20. storočia a vilová štvrť, v ktorej sídli množstvo ambasád. Súčasťou Prahy 7 je celý park Stromovka (vrátane pražského výstaviska, Tipsport Areny), futbalový štadión Sparty a zástavba južne od Buštěhradskej dráhy na Letnej, ktorej dominuje budova pražskej Akadémie výtvarných umení. V rokoch 1904 – 1921 bol Bubeneč samostatným mestom, v roku 1922 bol pripojený k Prahe.
Černý Most

Černý Most je katastrálne územie v severovýchodnej časti Prahy, na území mestskej časti Praha 14. Na jeho území bývalo k 31. júlu 2005 21 869 obyvateľov. Černý Most sa skladá takmer výlučne z panelových sídlisk, okrem toho je tu nákupné Centrum Černý Most s multikinom Village Cinemas, Makro (veľkooobchod), IKEA, a ďalšie. Vo štvrti ležia dve stanice trasy B metra, a to Rajská zahrada a konečná Černý Most.
Názov.
Názov Černý Most pochádza od miestneho označenia skoršieho kamenného mostu nad železničnou traťou do Čelákovic, čiernemu od dymu z parných lokomotív; názov Černý most mala i strážna búdka pri trati. Kamenný most bol zničený v roku 1924 a miesto neho bol v tom istom roku postavený betonový most, ktorý už tiež neexistuje a uchovalo sa z neho iba torzo jednej strany nájazdu. Torzo sa nachádza blízko dnešného mostu cez železnicu, po ktorom sa ide na Hute a do Satalíc. Ulica v kyjskej časti Hutě, ktorá naväzuje na tento most, nesie od začiatku 70. rokov 20. storočia názov „Za černým mostem“. Konečná stanica električiek (dnes Lehovec) mala od svojho uvedenia do prevádzky 30. júna 1976 až do otvorenia úseku IV.B metra 8. novembra 1998 názov „Hloubětín, Černý most“, resp. „Černý most“. Koncom 70. rokov sa ako „sídliště Černý Most I“ začalo označovať panelové sídlisko, ktoré vzniklo „na zelenej lúke“ východne od Broumarskej ulice; v druhej polovici 80. rokov bol ako „sídliště Černý Most II“ označený ďalší sídliskovy komplex a v roku 1987 bolo pre tieto sídliská vytvorené katastrálne územie Černý Most. Názov Černý Most potom v roku 1998 nedostala stanica metra najbližšie byvalemu Černému mostu (ta sa volá Rajská zahrada), ale až konečná stanica, ktorá je od niekdajšieho Černého mostu vzdialená asi 1,6 kilometru na východ.
História.
Sídlisko Černý Most sa stavalo v niekoľkých etapách, Černý Most I s približne 1780 byty bol dokončený v roku 1980. Od roku 1985 sa postupne stavajú jednotlivé stavby Černého Mostu II, kde bude po dokončení 5. stavby celkom asi 7270 bytov. Pôvodne mali byť ulice na sídlisku Černý Most II, ktoré bolo stavané približne v rokoch 1985 až 1992, pomenované podľa zahraničných komunistických funkcionárov, predovšetkým zo ZSSR (napr. "Pjatnického", "Vozněsenského", "Kuzněcovova"). Ulice boli označené tabuľkami len krátko, a v roku 1991 v súvislosti s politickými zmenami po novembru 1989 boli premenované po československých letcoch (napr. "Kpt. Stránského", "Bryksova", "Gen. Janouška"), pôsobiacich počas 2. svetovej vojny v zahraničnom odboji, predovšetkým vo Veľkej Británii (RAF) a predtým vo Francúzsku.
Teraz už bytová zástavba spoločne s nákupným a zábavným Centrom Černý Most a nove vzniknutým obchodným domom IKEA postupne vypĺňajú celý priestor medzi Kyjemi na západe a Hornými Počernicami na východe.
V roku 2001 bol na Černom Moste nakrútený film "Babí léto". Na jeho území bývalo k 31. júli 2005 21 869 obyvateľov.
Čimice

Čimice sú štvrť a katastrálne územie Prahy, súčasť mestskej časti Praha 8. Prvýkrát sa spomínajú v roku 1334, ako osada v majetku pražského prepoštstva. V dobách husitských ju Pražania zabavili, ale neskôr sa dostala do súkromných rúk a vystriedala niekoľko majiteľov. Z roku 1551 pochádza správa o pevnosti, na konci 16. storočia boli Čimice trvalo pripojené k libeňskému panstvu (Bryknar z Brukšteina). V roku 1662 prešli Čimice s libeňským panstvom do majetku Starého Města. V roku 1900 boli Čimice obcou karlínskeho okresu so 157 obyvateľmi. V roku 1960 boli Čimice s 1 1001 200 obyvateľmi pripojené k Prahe ako súčasť nového obvodu – Praha 8.
Hermann Buhl

Hermann Buhl (* 21. september 1924, Innsbruck, Rakúsko – † 27. jún 1957, Čogolisa, Pakistan) bol rakúsky horolezec, jeden z najvýznamnejších povojnových horolezcov. Zaslúžil sa o aplikáciu alpského štýlu pri lezení v Himalájach.
Život.
Buhl sa narodil v Innsbrucku, ako najmladšie zo štyroch detí. Po smrti svojej matky strávil niekoľko rokov v sirotinci. V 30. rokoch začal napriek zdravotným problémom liezť v rakúskych Alpách. V roku 1939 vstúpil do innsbruckej pobočky spolku Nemeckých alpinistov ("Deutscher Alpenverein") a čoskoro zvládol lezenie do obťažnosti 6.
Cez druhú svetovú vojnu prerušil štúdium na škole a vstúpil do nemeckých horských jednotiek, bojoval pri Monte Cassine. Bol zajatý americkými jednotkami. Po vojne sa vrátil domov do Innsbrucku a zarábal si na živobytie príležitostnou prácou. Koncom 40. rokov ukončil kurz horského vodcu.
3. júla 1953 uskutočnil prvovýstup na Nanga Parbat (). V záverečnom úseku výstupu liezol sám. Bol prvým horolezcom, ktorý vystúpil na osemtisícovku čiastočne sólovým výstupom, a zároveň bez pomoci kyslíkového prístroja. Pri výstupe na Nanga Parbat prišlo dovtedy o život už 31 horolezcov.
9. júna 1957 uskutočnil spolu s Fritzom Winterstellerom a Marcusom Schmuckom prvovýstup na Broad Peak vysoký O niekoľko dní neskôr sa spolu s Kurtom Diembergerom pokúsil zdolať vrchol Čogolisa () alpským štýlom, Buhl však pri tomto pokuse zahynul blízko vrcholu, po tom, čo sa pod ním utrhol ľadový previs. Jeho telo sa nenašlo.
Hájek (Praha)

Hájek u Uhříněvsi (ako miestna časť a štvrť pod názvom Hájek) je katastrálne územie s rozlohou , rozkladajúce sa na severovýchode pražskej mestskej časti Praha 22. Je tu evidovaných 12 ulíc a 130 adries. V roku 1969 sa obec Hájek stala súčasťou mesta Uhříněvsi a s ním bola v roku 1974 pripojená k Prahe.
Hájek sa nachádza na okraji Prahy. V poslednom čase tu prebieha výstavba rodinných domov.